На основу члана 10, члана 20, члана 22. став 5, члана 28, члана 35. став 2, члана 37. став 3, члана 57, члана 59. став 4, члана 91. став 3, члана 101. ст. 1, 4. и 7, члана 107. став 3, члана 110. став 5, члана 114. став 2, члана 115. став 2, члана 121. став 6, члана 124. став 1, члана 126, члана 128. став 3, члана 138. став 4, члана 144. став 4, члана 145. став 2. тачка 3), члана 146. став 4, члана 148, члана 150. став 1. тачка 1) алинеја прва, члана 156. став 2, члана 158, члана 160. став 1. тачка 5), члана 168, члана 169. став 2, члана 173. став 2, члана 174. став 2, члана 175. став 2, члана 180. став 2, члана 188. ст. 3. и 5, члана 201. став 3, члана 203. став 3, члана 208. став 4, члана 209. ст. 3. и 5, члана 210. став 2, члана 217. став 1. тачка 6), члана 221. став 4. тачка 2), члана 222, члана 225. став 6, члана 227. став 2, члана 229. став 2, члана 236, члана 251. став 4, члана 255. став 5, члана 260. став 3, члана 268. став 2, члана 276. став 1, члана 277, члана 288. став 3. Царинског закона („Службени гласник РС”, број 18/10, 111/12 и 29/15) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12- УС, 72/12, 7/14- УС и 44/14),

Влада доноси

# УРЕДБУ

# О ДОПУНИ УРЕДБЕ О ЦАРИНСКИ

**ДОЗВОЉЕНОМ ПОСТУПАЊУ С РОБОМ**

Члан 1.

У Уредби о царински дозвољеном поступању с робом („Службени гласник РС”, бр. 93/10, 63/13 и 145/14), после члана 485. додају се назив изнад члана и члан 485а, који гласе:

„ Превоз у оквиру поступка са обрасцем 302

Члан 485а

За робу која се, у складу са чланом 118. став 2. тачка 4) и чланом 125. став 2. тачка 4) Царинског закона, превози од једне тачке до друге у царинском подручју Републике Србије на основу Споразума између држава чланица Северноатлантског уговора и осталих држава учесница у Партнерству за мир о статусу њихових снага, са Додатним протоколом споразума између држава чланица Северноатлантског уговора и осталих држава учесница у Партнерству за мир о статусу њихових снага и наредним додатним протоколом споразума између држава чланица Северноатлантског уговора и осталих држава учесница у Партнерству за мир о статусу њихових снага („Службени гласник РС- Међународни уговори”, број 14/15), користи се образац 302 предвиђен тим споразумом.

Ако током поступка превоза из става 1. овог члана, роба прође кроз подручје треће државе, контроле и формалности у вези са обрасцем 302 обављају се на тачкама где роба привремено напушта царинско подручје Републике Србије и где поново улази на то подручје.

Ако се утврди да је у току или у вези са поступком превоза обављеним на основу обрасца 302 учињен прекршај или неправилност, наплата дажбина и других накнада које треба да се плате, врши се у складу са одговарајућим прописима, не доводећи у питање вођење кривичних поступака.”

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

Број

У Београду 19. новембар 2015. године

ВЛАДА

ПРЕДСЕДНИК